Miguela Xuereb .td_uid_2_616d04a279de6_rand.td-a-rec-img{text-align:left}.td_uid_2_616d04a279de6_rand.td-a-rec-img img{margin:0 auto 0 0} Fl-aħħar tliet snin akkademiċi, iggradwaw 34 infermier mill-kors tan-nursing tal-MCAST, minkejja li fis-sena akkademika tal-2018 u l-2019 ma ggradwax infermier wieħed. Dan qalitu l-Ministru tal-Edukazzjoni Justyne Caruana b'risposta għall-mistoqsija parlamentari tad-Deputat Nazzjonalista Mario Galea. Filwaqt li fis-sena akkademika tal-2018 u l-2019 ma ggradwax infermier wieħed, fis-sena akkademika ta' wara ggradwaw 18-il infermier u fis-sena ta' wara 16-il infermier ieħor. F'din is-sena akkademika, 2021/2022, Caruana stqarret li 67 student bdew l-istess kors tan-nursing tal-MCAST. €260,000 lill-Università ta' Northumbria għall-kors tan-nursing B'risposta għal mistoqsija oħra minn Galea, Dr Caruana qalet li l-kors tan-nursing qed isir b'mod konġunt bejn l-MCAST u l-Università ta' Northumbria fir-Renju Unit. Din l-Università qed tiġi mħallsa €260,000 fis-sena biex: Tipprovdi taħriġ u superviżjoni tal-letturi tal-MCAST Tipprovdi eżaminaturi li jivverifikaw ir-riżultati tal-istudenti fi tmiem kull sena akkademika Tipprovdi aċċess għal software speċjalizzat u programm akkademiku offrut mill-istess Università Din iċ-ċifra ma tinkludix is-salarji tal-letturi Maltin. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616d04a27a266_rand.td-a-rec-img{text-align:left}.td_uid_3_616d04a27a266_rand.td-a-rec-img img{margin:0 auto 0 0}